Solheim kyrkje i Bergen

Solheim kyrkje er ei langkyrkje i Bergen kommune i Hordaland fylke. Kyrkja vart oppført i 1956 som soknekyrkje for Solheim sokn (skilt ut frå Årstad 1957). Dette er sidan slått saman med St. Markus sokn til nye Løvstakksiden sokn. Kyrkja vart vigsla 23. september 1956 og har 330 sitjeplassar. Altartavla har form av eit freskomåleri som dekkjer heile fondveggen. Det vart måla av Bjørn Tvedt i 1956 og framstiller Bergpreika. Kyrkja har òg eit lite altarkrusifiks. Det er ikkje kyrkjegard ved kyrkja, men Solheim kapell og gravplass er ikkje langt unna. Fotnotar Kjelder Ellen Marie Magerøy og Hans-Emil Lidén: Solheim kirke (i «Norges kirker») Alf Henry Rasmussen (1993). «Solheim kirke, Bergen». Våre kirker. Norsk kirkeleksikon. Kirkenær: Vanebo forlag. s. 404. ISBN 82-75-27022-7. Bakgrunnsstoff Kyrkjesøk – Solheim kirke Solheim kyrkje i Bergen i kulturminnesok.no, nettstaden til Riksantikvaren Bergen byleksikon om Solheim kyrkje Løvstakksiden kyrkjelyd